**Éderzito António Macedo Lopes** eli **Éder** (s. 22. joulukuuta 1987 Bissau, Guinea-Bissau) on portugalilainen jalkapalloilija. Hän edustaa Venäjän pääsarjassa pelaavaa Lokomotiv Moskovaa. Aiemmin hän on pelannut myös Englannin ja Ranskan pääsarjoissa. Pelipaikaltaan molempijalkainen Éder on hyökkääjä.

Pelaajaura
----------

### Seurajoukkue

Éder edusti Oliveira Hospitalia Portugalin neljännellä sarjatasolla kaudella 2006–2007 ja Tourizensea kolmannella sarjatasolla 2007–2008. Hän pelasi Académica de Coimbrassa kausilla 2008–2012 kaikkiaan 83 Portugalin superliigan ottelua, joissa teki 12 maalia. Hän voitti Portugalin cupin 2012, vaikkei tosin pelannut loppuottelussa.

Kesällä 2012 Éder siirtyi nelivuotisella sopimuksella Sporting de Bragaan. Hän pelasi ensimmäisen ottelunsa joukkueessa 2. syyskuuta 2012 Paços de Ferreiraa vastaan. Myöhemmin samassa kuussa hän teki kaksi maalia paikallisottelussa Rio Avea vastaan. Hän pelasi kuusi Mestarien liigan ottelua (ja yhden karsintaottelun) kaudella 2012–2013. Hän voitti samalla kaudella liigacupin mestaruuden. Hän pelasi Bragassa kaikkiaan 60 Superliigan ottelua, joissa teki 26 maalia.

Éder siirtyi kesällä 2015 Englannin Valioliigan Swanseaan, jossa hän pääsi pelaamaan 13 pääsarjaottelussa yhteensä vain 267 minuuttia ilman maaleja. Kokonaisuudessaan hän pelasi 15 cup- ja sarjaottelussa, mutta ei onnistunut tekemään eikä syöttämään niissä maaliakaan. Helmikuun 2016 alussa hän siirtyi lainalle Ranskan Ligue 1 -seura Lilleen, jossa teki loppukauden aikana kuusi maalia pelaamissaan 13 sarjaottelussa. Hän siirtyi pysyvästi Lilleen kesällä 2016.

### Maajoukkue

Éder pyrkii ohittamaan Italian Andrea Ranocchian keskäkuussa pelatussa ystävyysottelussa 2015.
Éder teki ensiesiintymisensä Portugalin maajoukkueessa 11. syyskuuta 2012 vuoden 2014 MM-kisojen karsintaottelussa Azerbaidžania vastaan.

19. toukokuuta 2014 Éder nimettiin 23 pelaajan lopulliseen kokoonpanoon vuoden 2014 MM-kilpailuihin. Hän pelasi Portugalin jokaisessa kolmessa ottelussa. Avausottelussa hänet vaihdettiin Hugo Almeidan ja seuraavassa pelissä Hélder Postigan tilalle.

Ensimmäisen maaottelumaalinsa Éder teki Italiaa vastaan kesäkuussa 2016.

Éder voitti kultaa vuoden 2016 EM-kilpailuissa. Hän teki loppuottelun ainoan maalin tultuaan vaihtomiehenä kentälle ottelun toisella puoliajalla. Éder pelasi yhteensä 54 minuuttia kolmen ottelun aikana.

> »Cristiano [Ronaldo] sanoi minulle, että minä teen voittomaalin.»   
> (Éder ratkaistuaan vuoden 2016 EM-kilpailuiden mestaruuden jatko-ottelussa.)
> 
>

Lähteet
-------

1. 1 2 3 4 5  Éder *national-football-teams*. Viitattu 11.7.2016. (englanniksi)
2. 1 2 3 4 5 6 7 8  Éder Transfermarkt-sivustolla (englanniksi)
3. 1 2 3 4 5 6  Éder *nr.soccerway.com*. Viitattu 11.7.2016. (englanniksi)
4. ↑  Paços de Ferreira vs. Sporting Braga 2-0 Soccerway. Viitattu 30.5.2014. (englanniksi)
5. ↑  Braga 4–1 Rio Ave ESPN. Viitattu 30.5.2014. (englanniksi)
6. 1 2  Palomäki, Janne: EM-finaalin ratkaisijalla inspiroiva tarina - rutiköyhistä oloista kansallissankariksi *iltalehti.fi*.  11.7.2016. Alma Media Suomi Oy.  "Kontrasti on valtava siihen epävarmaan hyökkääjään, joka sahasi Swansea-paidassa 15 ottelua kiikaritehoilla 0+0. -- Brasilian MM-kisoissa hän korvasi kentällä avausottelussa Almeidan ja seuraavassa pelissä Postigan." Viitattu 31.3.2017.
7. ↑  Paulo Bento announces Portugal's 23-man World Cup squad (Arkistoitu – Internet Archive) PortuGOAL. Viitattu 30.5.2014. (englanniksi)
8. ↑  Laakkonen, Arimo: Video: Portugali vei EM-kultaa! – Ederin tykki upposi jatko-ottelussa *yle.fi*.  11.7.2016. Yleisradio Oy.  "Lopulta Ederin osuma jäi ottelun ainoaksi, joten Portugali vei maalilla Euroopan mestaruuden." Viitattu 10.3.2017.
9. ↑  Karjalainen, Markus: Eder laukoi Portugalin mestariksi EM-finaalissa *savonsanomat.fi*.  10.7.2016. Savon Media Oy.  "Jalkapallon EM-loppuottelu Ranskan ja Portugalin välillä venyi jatko-otteluun, jossa Portugalin hyökkääjä **Eder** ratkaisi mestaruuden." Viitattu 10.3.2017.
10. ↑  Ratkaisija Eder: "Cristiano sanoi minulle, että teen voittomaalin" *iltalehti.fi*.  11.7.2016. Alma Media Suomi Oy & Oy Suomen Tietotoimisto – Finska Notisbyrån Ab. Viitattu 31.3.2017.

Aiheesta muualla
----------------

* Éderin esittely ja tilastot Footballzz-sivustolla[vanhentunut linkki] (englanniksi)

  

Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento

Portugalin joukkue – Jalkapallon EM-kilpailut 2016
1 Patrício |
2 Alves |
3 Pepe |
4 Fonte |
5 Guerreiro |
6 R. Carvalho |
7 Ronaldo |
8 Moutinho |
9 Éder |
10 João Mário |
11 Vieirinha |
12 Lopes |
13 Danilo |
14 W. Carvalho |
15 Gomes |
16 Sanches |
17 Nani |
18 R. Silva |
19 Eliseu |
20 Quaresma |
21 Cédric |
22 Eduardo |
23 A. Silva |
Valmentaja Santos